|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 400-01/25-02/2  URBROJ: 2170-27-02/1-25-2  Matulji, 11.03.2025. godine | | |

**OPĆINSKO VIJEĆE**

- ovdje -

**PREDMET: Prijedlog Izmjena i dopuna Proračuna Općine Matulji za 2025. godinu**

Temeljem članka 45. Zakona o proračunu („Narodne novine“ broj 144/21 - u daljnjem tekstu: Zakon) dostavljamo na razmatranje **Prijedlog Izmjena i dopuna Proračuna Općine Matulji za 2025. godinu.**

Sadržaj prijedloga Izmjena Proračuna sastoji se od:

1. Prijedloga Izmjena i dopuna Proračuna - Sažetak, Opći dio (Račun prihoda i rashoda i Račun financiranja) i Posebni dio (plan rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata)
2. Obrazloženja izmjena i dopuna proračuna, odnosno izmjena prihoda i primitaka, rashoda i izdataka po ekonomskoj klasifikaciji te organizacijskoj i programskoj klasifikaciji.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela, pročelnica Jedinstvenog upravnog odjela Irena Gauš i voditeljica Odsjeka za proračun i financije Andrea Brumnjak.

OPĆINSKI NAČELNIK


Vedran Kinkela, v.r.

**OBRAZLOŽENJE**

**IZMJENA I DOPUNA PRORAČUNA OPĆINE MATULJI ZA 2025. GODINU**

Proračun Općine Matulji za 2025. godinu donesen je na sjednici Općinskog vijeća 12. prosinca 2024. godine („Službene novine Općine Matulji“ broj 18/24), dok su Izmjene i dopune Proračuna Općine Matulji za 2025. godine donesene na sjednici Općinskog vijeća 20. veljače 2025. godine („Službene novine Općine Matulji“ broj 4/25).

Važeći Proračun Općine Matulji za 2025. godinu iznosi **25.892.844,00 eura**, dok se ovim izmjenama i dopunama predlaže povećanje za +5.015.985,00 eura ili za +19,4% te bi **Proračun iznosio 30.908.829,00 eura**.

****

Izmjene i dopune Proračuna Općine Matulji za 2025. godinu predlažu se radi prijenosa rezultata poslovanja Općine Matulji iz 2024. godine sukladno financijskim izvještajima za 2024. godinu te Godišnjem izvještaju o izvršenju Proračuna za 2024. godinu, i to na prihodovnoj strani (prijenos razlike više ostvarenih prihoda i primitaka u odnosu na rashode i izdatke u 2024. godini) te na rashodovnoj strani (prijenos ugovorenih obveza po pojedinim projektima ili aktivnostima iz 2024. godine). Također, dio izmjena se predlaže radi usklađenja prihoda i rashoda Proračuna s očekivanom provedbom, odnosno izvršenjem sukladno planiranim aktivnostima i projektima.

U nastavku se nalazi tablica sa sažetkom Općeg dijela Proračuna s predloženim izmjenama.

|  |  |  |  |  |
| --- | --- | --- | --- | --- |
| **SAŽETAK - OPĆI DIO PRORAČUNA** | **PRORAČUN 2025** | **IZMJENE I DOPUNE PRORAČUNA 2025** | **POVEĆANJE/ SMANJENJE** | **INDEKS** |
|
| **A. RAČUN PRIHODA I RASHODA** | | | | |
| **A.1. UKUPNO PRIHODI** | **17.583.667** | **17.743.387** | **159.720** | **100,9%** |
| A.1.1. Prihodi poslovanja | 17.073.667 | 17.233.387 | 159.720 | 100,9% |
| A.1.2. Prihodi od prodaje nefinancijske imovine | 510.000 | 510.000 | 0 | 100,0% |
| **A.2. UKUPNO RASHODI** | **25.535.594** | **30.551.579** | **5.015.985** | **119,6%** |
| A.2.1.Rashodi poslovanja | 11.186.967 | 12.283.407 | 1.096.440 | 109,8% |
| A.2.2. Rashodi za nabavu nefinancijske imovine | 14.348.627 | 18.268.172 | 3.919.545 | 127,3% |
| **RAZLIKA (A.1-A.2)** | **-7.951.927** | **-12.808.192** | **-4.856.265** |  |
| **B. RAČUN FINANCIRANJA** | | | | |
| B.1. Primici od financijske imovine i zaduživanja | 7.609.177 | 7.909.177 | 300.000 | 103,9% |
| B.2. Izdaci za financijsku imovinu i otplatu zajmova | 357.250 | 357.250 | 0 | 100,0% |
| **C. RPRENESENI MANJAK ODNOSNO VIŠAK** | **700.000** | **5.256.265** | **4.556.265** | 750,9% |
| **UKUPNO PRIHODI I PRIMICI (A.1.+B.1.+C)** | **25.892.844** | **30.908.829** | **5.015.985** | **119,4%** |
| **UKUPNO RASHODI I IZDACI (A.2+B.2.)** | **25.892.844** | **30.908.829** | **5.015.985** | **119,4%** |

Najveći dio promjena odnosi na rashode za nabavu dugotrajne imovine koji se povećavaju odnosno prenose se neizvršeni rashodi iz 2024. godine, dok se dio rashoda usklađuju s očekivanom provedbom tijekom godine. Pritom se najveći dio odnosi na ulaganja u komunalnu infrastrukturu (+1,35 mil. eura) te kapitalna ulaganja u ostalu imovinu (+1,9 mil. eura).

Od ostalih izmjena na rashodovnoj strani, odnosno kod rashoda poslovanja, najveće povećanje je kod programa Zaštita okoliša (+350.970,00 eura) najvećim dijelom radi povrata sredstava jedinicama lokalne samouprave za sufinanciranje odlagališta otpada Osojnica, zatim kod Redovnog programa Dječjeg vrtića Matulji (+150.000,00 eura) s obzirom na potrebu usklađivanja plaća te kod programa održavanja komunalne infrastrukture (+100.000,00 eura) s obzirom na povećanje rashoda za održavanje groblja, održavanje čistoće javnih površina te javne rasvjete.

Na strani prihoda, prenosi se višak prihoda koji je utvrđen financijskim izvještajima te raspoređen Odlukom o raspodjeli rezultata poslovanja za 2024. godinu (+4,5 mil. eura). Povećavaju se prihodi poslovanja koji se odnose na prihode od pomoći (+485.460,00 eura), dok se smanjuju prihodi od donacija (-330.000,00 eura).

Kod prihoda od prodaje nefinancijske imovine iznos se ne mijenja.

Kod primitaka od financijske imovine i zaduživanja iznos se povećava za +300.000,00 eura s time da se prethodno planirano zaduživanje za investiciju rekonstrukcije Vatrogasnog doma Mune (-400.000,00 eura) i rekonstrukciju Doma Hangar (-700.000,00 eura) zamjenjuju ostvarenim viškom prihoda iz prošle godine, dok se planira zaduženje za investiciju rekonstrukcije Doma Lisina (+1.400.000,00 eura)


U nastavku se daje obrazloženje Izmjena Proračuna po vrstama prihoda i primitaka te rashoda i izdataka.

**OBRAZLOŽENJE IZMJENA OPĆEG DIJELA PRORAČUNA –**

**PRIHODI I PRIMICI TE RASHODI I IZDACI PO EKONOMSKOJ KLASIFIKACIJI**

1. **PRIHODI I PRIMICI**

Prema prijedlogu izmjena i dopuna Proračuna za 2025. godinu ukupno se od planiranog povećanja prihoda i primitaka u iznosu od 5.015.985,00 eura, prihodi i primici prema ekonomskoj klasifikaciji mijenjaju se kako slijedi:



Iz navedenog je vidljivo da je povećanje prihoda i primitaka Proračuna rezultat povećanja prihoda poslovanja (+159.720,00 eura), povećanja primitaka od financijske imovine i zaduživanja (+300.000,00 eura) te prijenosa viška prihoda i primitaka iz prethodne godine (+4.556.265,00 eura iznad planiranog iznosa viška).

**1. PRIHODI POSLOVANJA (6)**

**Kod prihoda poslovanja povećanje ukupno iznosi +159.720,00 eura**, a što se odnosi na povećanje prihoda od pomoći, prihoda od imovine, prihoda po posebnim propisima te prihoda od donacija.

Izmjene planiranih prihoda poslovanja za 2025. godinu prema ovom prijedlogu u odnosu na važeći Proračun iznose kako slijedi:

|  |  |  |  |
| --- | --- | --- | --- |
| **1. PRIHODI POSLOVANJA** | **PRORAČUN 2025** | **IZMJENE I DOPUNE PRORAČUNA 2025** | **INDEKS** |
|
| 1.A. PRIHODI OD POREZA (61) | 8.320.000 | 8.320.000 | 100,00 |
| 1.B. PRIHODI OD POMOĆI (63) | 5.457.412 | 5.942.872 | 108,90 |
| 1.C. PRIHODI OD IMOVINE (64) | 257.755 | 262.015 | 101,65 |
| 1.D. PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA (65) | 1.772.500 | 1.772.500 | 100,00 |
| 1.E. PRIHODI OD PRODAJE PROIZVODA I USLUGA I PRIHODI OD DONACIJA (66) | 1.219.000 | 889.000 | 72,93 |
| 1.F. KAZNE, UPRAVNE MJERE I OSTALI PRIHODI (68) | 47.000 | 47.000 | 100,00 |
| **UKUPNO PRIHODI POSLOVANJA (6)** | **17.073.667** | **17.233.387** | **100,94** |

**1.B.** Planirani **Prihodi od pomoći iz inozemstva i od subjekata unutar općeg proračuna (63)** povećavaju se ukupno za +485.460,00 eura, a koje je posljedica povećanja prihoda od pomoći iz državnog, županijskog, gradskih i općinskih proračuna, povećanja pomoći od izvanproračunskih korisnika te povećanja pomoći temeljem prijenosa EU sredstava.

Pomoći proračunu iz drugih proračuna (633) povećavaju se za +306.680,00 eura. Unutar ove podskupine povećavaju se tekuće pomoći iz gradskih i općinskih proračuna koje se odnose na sufinanciranje održavanja nerazvrstane ceste, povećavaju se tekuće pomoći iz županijskog proračuna za sufinanciranje Miće zvončarske smotre, povećavaju se kapitalne pomoći iz državnog proračuna za sufinanciranje prijavljenih projekata na natječaje ministarstava, povećavaju kapitalne pomoći iz državnog proračuna za sufinanciranje projekta sanacije odlagališta otpada Osojnica od strane Ministarstva regionalnog razvoja i fondova Europske unije prema odobrenju završnog izvještaja projekta.

Pomoći od izvanproračunskih korisnika (634) povećavaju se za +135.325,00 eura, a koje povećanje se odnosi na tekuće pomoći Hrvatskih cesta za sufinanciranje zimske službe (uplata za 2024. godinu te povećanje iznosa za 2025. godinu), kapitalne pomoći sredstava Fonda za zaštitu okoliša i energetsku učinkovitost projekt Pametna i održiva rješenja.

Pomoći temeljem prijenosa EU sredstava (638) povećavaju se za +43.455,00 eura, a odnosi se na povećanje kapitalnih pomoći za sufinanciranje uređenja dječjeg igrališta Rupa-Lipa (prijenos iz 2024. godine).

**1.C. Prihodi od imovine (64)** - planira se povećanje +4.260,00 eura, a koje se odnosi na prihode od zakupa Mjesnog odbora Mune, a prema planiranim prihodima u ovoj godini.

**1.E. Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (66)** ukupno se smanjuju za -330.000,00 eura. Unutar skupine smanjuju se planirane kapitalne donacije za sufinanciranje izgradnje prometnica.

**2. PRIHODI OD PRODAJE NEFINANCIJSKE IMOVINE (7)**

U okviru prihoda od prodaje nefinancijske imovine nisu planirane izmjene.

**3. PRIMICI OD FINANCIJSKE IMOVINE I ZADUŽIVANJA (8)**

U okviru primitaka od financijske imovine i zaduživanja planira se povećanje za +300.000,00 eura s time da se prethodno planirano zaduživanje za investiciju rekonstrukcije Vatrogasnog doma Mune (-400.000,00 eura) i rekonstrukciju Doma Hangar (-700.000,00 eura) zamjenjuju ostvarenim viškom prihoda iz prošle godine, dok se planira zaduženje za investiciju rekonstrukcije Doma Lisina (+1.400.000,00 eura)

**4. VLASTITI IZVORI - RASPOLOŽIVA SREDSTVA IZ 2024. GODINE (9)**


Sukladno financijskim izvještajima za 2024. godinu te Godišnjem izvještaju o izvršenju Proračuna za 2024. godinu ostvarena je pozitivna razlika prihoda i primitaka u odnosu na rashode i izdatke u iznosu od 5.357.332,18 eura, a koja se sastoji kako slijedi:

|  |  |  |
| --- | --- | --- |
| **VIŠAK** |  | **NAMJENA** |
| **IZVOR** | **IZNOS U EURIMA** |
| opći prihodi i primici | 4.507.131,87 | nije određena namjena |
| prihodi od prodaje imovine | 367.715,61 | kapitalni rashodi |
| prihodi od obročne otplate stanova | 136.221,61 | upravljanje imovinom - poticajna stanogradnja |
| komunalni doprinos | 165.764,30 | građenje komunalne infrastrukture |
| komunalna naknada | 63.895,90 | održavanje komunalne infrastrukture |
| koncesije | 4.979,53 | građenje komunalne infrastrukture |
| prihodi po posebnim propisima - naknada za promjenu namjene poljoprivrednog zemljišta | 4.767,45 | prostorno planiranje |
| prihodi od tekućih pomoći iz inozemstva | 241,96 | slovenska nacionalna manjina (povrat) |
| prihodi od donacija Dječji vrtić Matulji | 4.080,00 | redovni program DV Matulji |
| namjenski prihodi Dječji vrtić Matulji | 14.155,03 | redovni program DV Matulji |
| vlastiti prihodi Mjesnog odbora Pasjak | 42.139,89 | programi mjesnih odbora Pasjak |
| vlastiti prihodi Mjesnog odbora Šapjane | 17.747,31 | programi mjesnih odbora Šapjane |
| vlastiti prihodi Mjesnog odbora Mune | 22.945,25 | programi mjesnih odbora Mune |
| vlastiti prihodi Mjesnog odbora Žejane | 5.546,47 | programi mjesnih odbora Žejane |
| **UKUPNO** | **5.357.332,18** |  |

Ostvareni višak prihoda rasporedit će se sukladno Odluci o raspodjeli rezultata poslovanja za 2024. godinu, odnosno raspoređuje se višak u iznosu od 5.256.264,70 eura, dok se preostali iznos odnosi na Dječji vrtić Matulji, Mjesni odbor Pasjak, Mjesni odbor Mune i Mjesni odbor Šapjane koji još nisu donijeli odluku o raspodjeli rezultata poslovanja.

**II. RASHODI I IZDACI**

Prema ovom prijedlogu Izmjena i dopuna Proračuna, od ukupno planiranog povećanja rashoda i izdataka Proračuna u iznosu od +5.015.985,00 eura, rashodi i izdaci po pojedinim vrstama prema ekonomskoj klasifikaciji mijenjaju se kako slijedi:



Prijedlogom Izmjena i dopuna Proračuna za 2025. godinu, rashodi i izdaci mijenjaju se obzirom na prijenos ugovorenih obveza po pojedinim aktivnostima i projektima započetim u 2024. godini te radi raspodjele viška prihoda za aktivnosti i projekte planirane u 2025. godini.

Kod izmjena na rashodovnoj strani najveći dio izmjena u apsolutnom iznosu odnosi na rashode za nabavu nefinancijske imovine koji se povećavaju za +3.919.545,00 eura ili +27,3% što se uglavnom odnosi investicije u komunalnu infrastrukturu, investicijske projekte u društvenu infrastrukturu, te prostorno-plansku dokumentaciju. Kod rashoda poslovanja predlaže se povećanje za +1.096.440,00 eura ili +9,8% koji su najvećim dijelom posljedica povećanja materijalnih rashoda, pomoći te rashoda za zaposlene.

U okviru izdataka za financijsku imovinu i otplate zajmova nisu planirane izmjene.

1. **RASHODI POSLOVANJA (3)**

Prema ovim izmjenama planirani rashodi poslovanja za 2025. godinu mijenjaju se kako slijedi:

|  |  |  |  |
| --- | --- | --- | --- |
| **1. RASHODI POSLOVANJA** | **PRORAČUN 2025** | **IZMJENE I DOPUNE PRORAČUNA 2025** | **INDEKS** |
|
| **UKUPNO** | **11.186.967** | **12.283.407** | **109,8** |
| 1.A. RASHODI ZA ZAPOSLENE (31) | 3.367.366 | 3.517.366 | 104,5 |
| 1.B. MATERIJALNI RASHODI (32) | 4.030.358 | 4.559.158 | 113,1 |
| 1.C FINANCIJSKI RASHODI (34) | 76.330 | 84.330 | 110,5 |
| 1. D SUBVENCIJE (35) | 1.057.301 | 1.063.601 | 100,6 |
| 1.E POMOĆI DANE U INOZEMSTVO I UNUTAR OPĆEG PRORAČUNA (36) | 839.238 | 1.232.958 | 146,9 |
| 1.F NAKNADE GRAĐANIMA I KUĆANSTVIMA (37) | 610.020 | 619.620 | 101,6 |
| 1.G. OSTALI RASHODI (38) | 1.206.354 | 1.206.374 | 100,0 |

**1.A.** Kod **Rashoda za zaposlene (31)** povećanje iznosi ukupno +150.000,00 eura, a odnosi se na povećanje sredstava za rashode za zaposlene u Dječjem vrtiću Matulji.

**1.B.** U dijelu **Materijalnih rashoda (32)** najveći udio odnosi se na Rashode za usluge koji se povećavaju za +506.822,00 eura +16,9% dok se ostatak odnosi na Ostale nespomenute rashode poslovanja koji se povećavaju +14.153,00 eura ili +5,5%, zatim Naknade troškova zaposlenima koji se povećavaju za +7.000,00 eura ili 7,6% te Rashode za materijal i energiju koji se povećavaju za +825,00 eura ili +0,1%. Kod **rashoda za usluge** **(323)** povećavaju se intelektualne i osobne usluge za +181.175,00 eura (odvjetničke usluge i razne vanjske usluge stručnjaka kroz različite programe u posebnom dijelu proračuna), zatim usluge tekućeg i investicijskog održavanja za +149.522,00 eura (uglavnom radi povećanja sredstava unutar Programa održavanja komunalne infrastrukture te programa Upravljanja imovinom), ostale usluge za +118.282,00 eura (redovni rashodi poslovanja, rashodi za organizaciju manifestacija, rashodi za uris komunalne infrastrukture). **Naknade troškova zaposlenima (321)** povećavaju se za +7.000,00 eura, i to radi povećanja rashoda za stručno usavršavanje zaposlenih. **Rashodi za materijal i energiju (322**) povećavaju se za +825,00 eura, i to radi povećanja rashoda za nabavu sitnog inventara za potrebe mjesnih odbora. **Ostali nespomenuti rashodi poslovanja (329)** povećavaju se ukupno za +14.153,00 eura, a povećanje rashoda za reprezentaciju te ostalih nespomenutih rashoda kod aktivnosti mjesnih odbora i organizacije manifestacija.

**1.C.** **Financijski rashodi** (**34)** se povećavaju za +8.000,00 eura, a odnosi se na povećanje rashoda za naknadu za obradu kredita.

**1.D.** **Subvencije (35)** se povećavaju za +6.300,00 eura, a odnosi se na subvencije pravnim osobama dodijeljenim kroz javni poziv za financiranje javnih potreba u kulturi uz istovremeno smanjenje rashoda za donacije.

**1.E.** **Pomoći dane u inozemstvo i unutar općeg proračuna (36)** ovim se izmjenama povećavaju za +393.720,00 eura. Pomoći unutar općeg proračuna (363) povećavaju se za +370.300,00 eura. Povećanje se najvećim dijelom odnosi na povrat sredstava jedinicama lokalne samouprave koje su sufinancirale projekt sanacije odlagališta otpada Osojnica (+350.300,00 eura) obzirom na odobrena dodatna sredstva za sufinanciranje projekta od strane Ministarstva regionalnog razvoja i fondova Europske unije. Navedeno je bilo planirano i u Proračunu za 2024. godinu, no sredstva Ministarstva nisu bila uplaćena u cijelosti stoga nije izvršen ni povrat.

Također, povećavaju se pomoći za sufinanciranje javne infrastrukture upraviteljima javnih cesta (+20.000,00 eura).

Povećanje kod Pomoći proračunskim korisnicima drugih proračuna (366) u iznosu od +23.420,00 eura odnosi se na povećanje tekućih pomoći Osnovnoj školi Andrija Mohorovičić Matulji i Osnovnoj školi Drago Gervais Brešca (+18.660,00 eura), povećanje tekućih pomoći Javnoj vatrogasnoj postrojbi Opatija radi većeg iznosa za rashode prema minimalnom financijskom standardu (+2.760,00 eura) te povećanje kapitalnih pomoći Osnovnoj školi Andrija Mohorovičić Matulji (+2.000,00 eura).

**1.F.** Kod **Naknada građanima i kućanstvima (37)** predlaže se povećanje za +9.600,00 eura. Povećanje se odnosi na povećanje sredstava za financiranje javnog prijevoza učenicima i studentima obzirom na povećanje cijene karata u javnom prijevozu (+12.200,00 eura), dok se smanjuju stavka naknada za dodjelu nagrada Općine Matulji budući nisu dodijeljene sve nagrade (-2.600,00 eura).

**1.G. Ostali rashodi (38)** povećavaju se za ukupno za +20,00 eura. Pritom se smanjuju Tekuće donacije (381) za -1.980,00 eura, dok se povećavaju Kapitalne donacije (382) za +2.000,00 eura.

1. **RASHODI ZA NABAVU NEFINANCIJSKE IMOVINE (4)**

Predložene izmjene smanjenja kod **Rashoda za nabavu nefinancijske (dugotrajne) imovine** mijenjaju se kako slijedi:

|  |  |  |  |
| --- | --- | --- | --- |
| **2. RASHODI ZA NABAVU NEFINANCIJSKE (DUGOTRAJNE) IMOVINE (4)** | **PRORAČUN 2025** | **IZMJENE I DOPUNE PRORAČUNA 2025** | **INDEKS** |
|
| **UKUPNO** | **14.348.627** | **18.268.172** | **127,3** |
| 2.A. RASHODI ZA NABAVU NEPROIZVEDENE DUGOTRAJNE IMOVINE (41) | 82.480 | 312.480 | 378,9 |
| 2.B. RASHODI ZA NABAVU PROIZVEDENE DUGOTRAJNE IMOVINE (42) | 8.975.947 | 11.148.217 | 124,2 |
| - Građevinski objekti (421) | 8.714.577 | 10.174.399 | 116,8 |
| - Postrojenja i oprema (422) | 167.370 | 840.918 | 502,4 |
| - Nematerijalna proizvedena imovina (426) | 94.000 | 132.900 | 141,4 |
| 2.C. RASHODI ZA DODATNA ULAGANJA NA NEFINANCIJSKOJ IMOVINI (45) | 5.290.200 | 6.807.475 | 128,7 |

Iz navedenih podataka vidljivo je da se po svim skupinama rashoda za nabavu nefinancijske imovine predlaže povećanje planiranih iznosa. U apsolutnom iznosu najveće povećanje odnosi na Rashode za nabavu proizvedene dugotrajne imovine (42).

**2.A.** **Rashodi za nabavu neproizvedene dugotrajne imovine (41)** povećavaju se za +230.000,00 eura radi povećanja sredstava za otkup zemljišta za potrebe investicija kod javne infrastrukture, kao i potrebne otkupe koje se još ne definiraju kao komunalna infrastruktura.

**2.B.** **Rashodi za nabavu proizvedene dugotrajne imovine (42)** povećavaju se za +2.172.270,00 eura. Pretežiti dio povećanja odnosi se na **Građevinske objekte (421).** Tako se povećava iznos u programu građenja komunalne infrastrukture (+1.288.600,00 eura) obzirom na prijenos ugovorenih radova i usluga iz prethodne godine te osiguranje dodatnih potrebnih sredstava. Također, povećava se iznos za rashode za nabavu proizvedene imovine u programu Upravljanje imovinom (+171.222,00 eura).

Povećavaju se rashodi za nabavu **Postrojenja i opreme (422)** za +673.548,00 eura,i to radi povećanja iznosa za nabavu opreme za dječja igrališta i druge komunalne infrastrukture (+60.000,00 eura), povećanja iznosa za nabavu sustava videonadzora (+19.000,00 eura), povećanja iznosa za opreme i uređaja za novi dječji vrtić u Rukavcu (+500.000,00 eura), povećanja iznosa za nabavu uređaja ja javnim cestama (+97.500,00 eura).

Povećavaju se rashodi za **Nematerijalnu proizvedenu imovinu (426)** za +38.900,00 eura, a koji se odnose na povećanje sredstava za izradu dokumenata prostornog planiranja (+37.900,00 eura) te ulaganja u računalne programe (+1.000,00 eura).

**2.C.** **Rashodi za dodatna ulaganja na nefinancijskoj imovini (45)** povećavaju se +1.517.275,00 eura, a odnose se na Dodatna ulaganja na građevinskim objektima (451) – rekonstrukcija Doma Lisina i uređenje dječjeg igrališta Rupa-Lipa.


1. **IZDACI ZA FINANCIJSKU IMOVINU I OTPLATE ZAJMOVA (5)**

U okviru izdataka za financijsku imovinu i otplate zajmova nisu planirane izmjene.

**OBRAZLOŽENJE IZMJENA POSEBNOG DIJELA PRORAČUNA**

**RASHODI I IZDACI NA RAZINI ORGANIZACIJSKE I PROGRAMSKE KLASIFIKACIJE**

Izmjene i dopune Proračuna za 2025. godinu na razini **Razdjela odnosno prema organizacijskoj klasifikaciji** prikazane su u slijedećem grafikonu:



Prijedlogom Izmjena i dopuna Proračuna planirana sredstva unutar Razdjela 001 Predstavničko i izvršno tijelo povećavaju se za +23.048,00 eura ili +5% dok se unutar Razdjela 002 Jedinstveni upravni odjel predlaže povećanje sredstava za +4.992.937,00 eura ili +19,6% u odnosu na važeći plan Proračuna.

**Obrazloženja programa proračunskih korisnika: Jedinstvenog upravnog odjela i Dječjeg vrtića Matulji**


1. **RAZDJEL 001 PREDSTAVNIČKO I IZVRŠNO TIJELO**

Na razini **Razdjela 001 Predstavničko i izvršno tijelo** promjene se odnose na stavke unutar sljedećih programa i aktivnosti:

|  |  |  |  |  |
| --- | --- | --- | --- | --- |
| **GLAVA/ PROGRAM** | **PRORAČUN 2024** | **POVEĆANJE/**  **SMANJENJE** | **IZMJENE PRORAČUNA 2024** | **%** |
| **1.1. GLAVA: PREDSTAVNIČKO I IZVRŠNO TIJELO (00101)** | **396.190,00** | **+13.242,00** | **409.432,00** | **+3,3%** |
| **Program 1001 Predstavničko tijelo - Općinsko vijeće** | 188.855,00 | +2.500,00 | 191.355,00 | +1,3% |
| * Povećanje sredstava za Aktivnost Dan Općine obzirom na povećane rashode za organizaciju (+2.500,00 eura) | | | | |
| **Program 1002 Izvršno tijelo - Općinski načelnik** | 198.840,00 | +10.500,00 | 209.340,00 | +5,3% |
| * Povećanje sredstava za Aktivnost Trošak redovnog rada izvršnog tijela radi povećanja sredstava za reprezentaciju obzirom na potrebe te povećanje sredstava za informativne programe za javnost obzirom na planirane potrebne rashode za izdavanje ljetopisa i ostalih informativnih aktivnosti (+10.500,00 eura) | | | | |
| **1.2. GLAVA: MJESNA SAMOUPRAVA (00102)** | **66.660,00** | +9.806,00 | **75.466,00** | +14,9% |
| **Program 1003 MO Pasjak** | 8.164,00 | 0,00 | 8.164,00 | 0,0% |
| * Preraspodjela sredstava unutar Rashoda poslovanja (+/- 2.700,00 eura) | | | | |
| **Program 1004 MO Mune** | 6.908,00 | +4.260,00 | 11.168,00 | 61,7% |
| * Povećanje sredstava vlastitih prihoda za +4.260,00 eura raspoređenih za rashode prema financijskom planu mjesnog odbora | | | | |
| **Program 1004 MO Žejane** | | | | |
| * Prijenos viška vlastitih prihoda iz 2024. godine raspoređen sukladno odluci o korištenju viška prihoda (+5.546,00 eura) na usluge tekućeg i investicijskog ulaganja | | | | |
| **Program 1007 Mjesni odbori – ostali** | 48.578,00 | 0,00 | 48.578,00 | 0,0% |
| * Preraspodjela sredstava s Rashoda poslovanja na Komunalne akcije (+/- 617,00 eura) – Mjesni odbor Trni-Osojnaki, Mjesni odbor Zvoneća, Mjesni odbor Mihotići | | | | |

**2. RAZDJEL 002 JEDINSTVENI UPRAVNI ODJEL**

Unutar razdjela 002 Jedinstveni upravni odjel, koji obuhvaća rashode Proračunskog korisnika Dječji vrtić Matulji (Glava 00201) i rashode Jedinstvenog upravnog odjela (Glava 00202), ukupno se predlažu izmjene kako slijedi:



**2.1. PRORAČUNSKI KORISNIK DJEČJI VRTIĆ MATULJI** **(Glava 00201)**

Kod proračunskog korisnika Dječji vrtić Matulji ovim se izmjenama i dopunama Proračuna sredstva povećavaju za ukupno +150.000,00 eura, i to za Redovni program, a povećanje se odnosi na osiguranje sredstava za rashode za zaposlene u Dječjem vrtiću Matulji sukladno planiranom povećanju plaća zaposlenih.

**2.2. JEDINSTVENI UPRAVNI ODJEL (Glava 00202)**

Na razini programa i aktivnosti planiranih unutar Jedinstvenog upravnog odjela ovim izmjenama predlažu se promjene unutar pojedinih stavki unutar sljedećih programa, projekata/aktivnosti, dok kod ostalih nema izmjena:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PROGRAM** | **PRORAČUN 2024** | | **POVEĆANJE/**  **SMANJENJE** | | **IZMJENE PRORAČUNA**  **2024** | | | **%** |
| **2.2. JEDINSTVENI UPRAVNI ODJEL (00202)** | **22.535.994,00** | | **+4.842.937,00** | | **27.378.931,00** | | | **+21,5%** |
| **PREDŠKOLSKI ODGOJ (2002)** | 5.040.665,00 | | +503.000,00 | | 5.543.665,00 | | | +10% |
| * Povećanje sredstava za Aktivnost Programi za djecu predškolske dobi za planirane dodatne zabavne programe za djecu (+3.000,00 eura) * Povećanje sredstava za Kapitalni projekt Izgradnja vrtića Rukavac za nabavu opreme za potrebe novog dječjeg vrtića (+500.000,00 eura) | | | | | | | | |
| **ŠKOLSTVO (2003)** | 538.196,00 | | +32.860,00 | | 571.056,00 | | | +6,1% |
| * Povećanje sredstava za Dodatne programe OŠ Andrija Mohorovičić Matulji radi potrebe povećanja sredstava za plaće djelatnika u produženom boravku obzirom na povećanje plaća u javnim službama kao i sufinanciranje ostalih izvannastavnih aktivnosti te postavu videonadzora (+20.400,00 eura) * Povećanje sredstava za Dodatne programe OŠ Drago Gervais Brešca radi potrebe osiguranja sredstava za troškove koje je škola podmirila za projekt energetske obnove (+260,00 eura) * Povećanje sredstava za Aktivnost Osnovnoškolsko obrazovanje za financiranje javnog prijevoza učenicima i studentima obzirom na povećanje cijene karata u javnom prijevozu (+5.200,00 eura) * Povećanje sredstava za Aktivnost Srednjoškolsko obrazovanje za financiranje javnog prijevoza učenicima i studentima obzirom na povećanje cijene karata u javnom prijevozu (+5.000,00 eura) * Povećanje sredstava za Aktivnost Visoko obrazovanje za financiranje javnog prijevoza učenicima i studentima obzirom na povećanje cijene karata u javnom prijevozu (+2.000,00 eura) | | | | | | | | |
| **KULTURA (2004)** | 490.158,00 | | +24.500,00 | | 514.658,00 | | | +5% |
| * Preraspodjela sredstava unutar Aktivnosti Kulturni programi i projekti obzirom na status korisnika dodijeljenih sredstava kroz javni poziv za financiranje javnih potreba u kulturi (+/- 9.600,00 eura) * Povećanje sredstava za Aktivnost Karneval radi većih troškova potrebnih za organizaciju Miće zvončarske smotre, Zvončarske smotre te ostalih pusnih događanja (+15.500,00 eura) * Povećanje sredstava za Aktivnost Matuljske ljetne večeri radi većeg iznosa za Jerry Ricks Blues Festival (+1.000,00 eura) * Povećanje sredstva za Aktivnost Advent radi potrebe osiguranja dodatnih sredstava za organizaciju aktivnosti i programa za Advent (+8.000,00 eura) | | | | | | | | |
| **SPORT (2005)** | | 339.920,00 | | +3.500,00 | | 343.420,00 | +1% | |
| * Povećanje sredstava za Aktivnost Osiguranje prostornih uvjeta radi osiguranja potrebnih dodatnih sredstava za usluge domarske službe za potrebe sportske dvorane (+3.500,00 eura) | | | | | | | | |
| **PROSTORNO PLANIRANJE (2008)** | 60.500,00 | | +60.900,00 | | 121.400,00 | | | +100,7% |
| * Povećanje sredstava za Kapitalni projekt Prostorni planovi za izradu Urbanističkog plana uređenja 7 Poslovne zone Mali Brgud K7, izradu izmjena i dopuna Urbanističkog plana uređenja 14 poslovne zone Miklavija (+37.900,00 eura) * Povećanje sredstava za Aktivnost Stručna suradnja pri izradi prostornih planova radi osiguranja dodatnih sredstava za izradu izvješća o stanju u prostoru te podloge za izradu prometnog rješenja (+23.000,00 eura) | | | | | | | | |
| **PROTUPOŽARNA I CIVILNA ZAŠTITA (2009)** | 668.864,00 | | +4.760,00 | | 673.624,00 | | | +0,7% |
| * Povećavanje sredstava za Aktivnost Protupožarna zaštita radi povećanja iznosa za rashode prema minimalnom financijskom standardu (+2.760,00 eura) * Povećanje sredstava za Aktivnost Civilna zaštita i spašavanje koje se odnosi na kapitalnu donaciju Gorskoj službi spašavanja za opremanje novih prostora za rad (+2.000,00 eura) | | | | | | | | |
| **GOSPODARSTVO (2011)** | 173.537,00 | | +5.950,00 | | 179.487,00 | | | +3,4% |
| * Povećavanje sredstava za Aktivnost Subvencije za razvoj turizma radi prijenosa ugovorne obveze iz prošle godine Turističkoj zajednici Kvarnera za sufinanciranje promotivne kampanje oglašavanja sa zračnim prijevoznicima (+4.950,00 eura) * Povećavanje sredstava za Aktivnost Promocija poduzetništva radi povećanja iznosa za aktivnosti Udruženja obrtnika Opatija(+1.000,00 eura) | | | | | | | | |
| **ZAŠTITA OKOLIŠA (2012)** | 173.940,00 | | +350.970,00 | | 524.910,00 | | | +201,8% |
| * Povećanje sredstava za Aktivnost Provedba programa divljači radi povećanja iznosa za lovačka društva koja provode mjere iz Programa zaštite divljači Općine Matulji (+670,00 eura) * Povećanje sredstava za Kapitalni projekt Sanacija i zatvaranje odlagališta Osojnica odnosi se na prijenos sredstava iz prošle godine koji je bio planiran za povrat sredstava jedinicama lokalne samouprave koje su sufinancirale projekt sanacije odlagališta otpada Osojnica obzirom na odobrena dodatna sredstva za sufinanciranje projekta od strane Ministarstva regionalnog razvoja i fondova Europske unije (+350.300,00 eura) | | | | | | | | |
| **STRUČNE SLUŽBE OPĆINSKE UPRAVE (2013)** | 1.528.598,00 | | +70.068,00 | | 1.598.666,00 | | | +4,6% |
| * Povećanje sredstava za Rashode poslovanja radi dodatnih sredstava za stručno usavršavanje zaposlenika (+7.000,00 eura), za ostale usluge radi ugovaranja usluga osiguranja/nadzora nad video sustavom (+15.000,00 eura), za zakupnine i najamnine za potrebe aplikacije za prijavu projekata (+5.500,00 eura), za intelektualne i osobne usluge za dodatne odvjetničke usluge, ugovore o djelu, savjetovanje za područje zaštite podataka (+16.125,00 eura), za računalne usluge radi povećanja rashoda za postojeće usluge održavanja sustava (+5.943,00 eura) te za ostale nespomenute rashode poslovanja (+500,00 eura) * Povećanje sredstava za Kapitalni projekt Rashodi za nabavu nefinancijske imovine radi prijenosa ugovorne obveza iz prethodne godine za nabavu kutija za smještaj uređaja za mjerenje brzine kretanja motornih vozila (+20.000,00 eura) | | | | | | | | |
| **PROGRAM ODRŽAVANJA KOMUNALNE INFRASTRUKTURE (2014)** | 1.650.000,00 | | +100.000,00 | | 1.750.000,00 | | | +6,1% |
| • Aktivnost **Održavanje groblja i krematorija** povećava se za +26.000,00 eura zbog očekivanih većih troškova na održavanju dijela groblja u Matuljima (hortikulturni i bravarski radovi) te groblja u Brešcima (prostor ispred mrtvačnice)  • Aktivnost **Održavanje čistoće javnih površina** povećava se +24.000,00 eura, i to za uklanjanje manjih količina otpada razbacanog u okolišu koje se najvećim dijelom nalazi uz prometne pravce Općine Matulji  • Aktivnost **Održavanje javne rasvjete** povećava se +50.000,00 eura za radove na interpolaciji javne rasvjete postojeće mreže | | | | | | | | |
| **PROGRAM GRAĐENJA KOMUNALNE INFRASTRUKTURE (2015)** | 3.538.577,00 | | +1.348.600,00 | | 4.887.177,00 | | | +38,1% |
| • Kapitalni projekt **Nerazvrstane ceste** povećava se za +1.044.600,00 eura, a promjene se u najvećoj mjeri odnose na nastavak ugovorenih aktivnosti iz prethodnog razdoblja odnosno ugovorenih radova i usluga, ili pokrenutih postupaka javnih nabava, a koji nisu dovršeni do kraja protekle godine  To se odnosi na cestu unutar poslovne zone Miklavija, cestu Frančići, cestu SU-7 prema UPU Matulji (dio Kvarnerske ceste odnosno državne ceste D8 nakon izgradnje spojne ceste na čvor Kuk), stambenu ulicu unutar zone K4 unutar UPU-a Matulji, cestu GM-4, spojnu cestu Branka Laginje - Jankovićeva cesta, dionicu ceste oznake GM-1 (poveznice Dalmatinskih brigada - 43. Istarske divizije kroz Gajanići), cestu Biškupi unutar UPU-8, dionicu ceste GM-1, dionicu ceste B-B2 unutar zone RZ-2, cestu oznake CC (M. Frlana – Vladimira Gortana), cestu „Brešca – groblje Brešca“, spojnu cestu 43. Istarske divizije - Milana Frlana, te dionicu ceste Put Puhari - Put Mileve Sušanj, dionicu ceste „Gornje igralište“, sabirnu ulicu unutar poslovne zone Mučići II, dionicu ceste 43. istarske divizije te dionicu Jankovićeve ceste  • Kapitalni projekt **Javne prometne površine na kojima nije dopušten promet motornih vozila zelene površine** povećava se za +5.000,00 eura radi osiguranja iznosa za otkup zemljišta za dionicu nogostupa uz ulicu Dalmatinskih brigada u Matuljima  • Kapitalni projekt **Javna parkirališta** povećava se za +20.000,00 eura što se odnosi na započete aktivnosti iz protekle godine te otkup zemljišta  • Kapitalni projekt **Javne garaže -** planira se iznos od+35.000,00 eura što se odnosi uređenje i opremu punionice za električna vozila u javnoj garaži u Matuljima koji projekt je prijavljen na natječaj ministarstva za sufinanciranje  • Kapitalni projekt **Javne zelene površine** povećava se za +140.000,00 eura radi povećanja iznosa za započete i ugovorene radove na uređenju igrališta Principi te na uređenje dječjeg igrališta u Rukavcu  • Kapitalni projekt **Građevine i uređaji javne namjene** povećava se za +71.000,00 eura radi osiguranja sredstava za uređenje spomenika u Matuljima (+70.00,00 eura) te nastavak aktivnosti na oborinskoj kanalizaciji u staroj jezgri u Frančićima (+1.000,00 eura)  • Kapitalni projekt **Groblja i krematoriji na grobljima** povećava se za ukupno +33.000,00 eura zbog prijenosa ugovornih obveza iz prethodne godine za izvođenje pripremnih zemljanih radova na proširenju groblja Brgud (II. faza) te projektiranje i otkup zemljišta dijela groblja Zvoneća | | | | | | | | |
| **PROGRAM UPRAVLJANJA IMOVINOM (2017)** | 6.642.995,00 | | +2.137.829,00 | | 8.780.824,00 | | | +32,2% |
| • Aktivnost **Održavanje nekretnina Općine** povećava se za +76.357,00 eura radi potrebe osiguranja dodatnih sredstava za usluge tekućeg i investicijskog održavanja prostora u vlasništvu Općine (stambeni objekti, domovi, Zdravstveni centar, stubište i dizalo dvorane, poslovni prostori) te usluga domarske službe i rashoda za pričuvu  • Aktivnost **Raspolaganje nekretninama** povećava se za +45.000,00 eura radi povećanja iznosa za usluge stručne geodetske pomoć pri ovjeri geodetskih elaborata, odvjetničke usluge za rješavanje imovinsko-pravnih poslova te projektne dokumentacije za potrebe raspolaganja nekretninama  • Aktivnost **Evidencija i uris komunalne infrastrukture** povećava se za +40.000,00 eura radi prijenosa ugovorne obveza iz prethodne godine te za dodatne potrebe urisa komunalne infrastrukture  • Aktivnost **Izdaci financiranja** povećava se za +8.000,00 eura zbog naknade za obradu kredita  • Kapitalni projekt **Otkup zemljišta** povećava se za +210.000,00 eura radi povećanja iznosa za otkupe za potrebe investicija i projekata u budućem razdoblju  • Kapitalni projekt **Poticajna stanogradnja** povećava se za +136.222,00 eura radi prijenosa neutrošenih namjenskih sredstava od prodaje stanova na kojima postoji stanarsko pravo  • Kapitalni projekt **Domovi** povećava se +1.477.500,00 eura radi planiranja iznosa za potrebe investicije u rekonstrukciju i uređenje Doma Lisna (1.420.000,00 eura) te osiguranja dodatnih sredstava za potrebe planiranja programskih sadržaja u Domu Hangar kao i usluga vezanih uz prijavu projekta na natječaj (57.500,00 eura)  • Kapitalni projekt **Energetska obnova zgrada javne namjene** povećava se za +9.750,00 eura radi potrebe osiguranja dodatnih sredstava za potrebe izrade elaborata podešenja i završnog mjerenja za potrebe postavljene fotonaponske sunčane elektrane na zgradi Zdravstvenog centra Matulji  • Kapitalni projekt **Izgradnja prostora za Mjesni odbor Brce** dodaje se +35.000,00 eura za predmetnu namjenu  • Kapitalni projekt **Uređenje dječjih igrališta** povećava se za 100.000,00 eura radi prijenosa ugovorne obveza iz prethodne godine za uređenje dječjeg igrališta Rupa-Lipa | | | | | | | | |
| **PROGRAM SUFINANCIRANJE JAVNE INFRASTRUKTURE (2018)** | 60.000,00 | | +200.000,00 | | 260.000,00 | | | +333,3% |
| • Kapitalni projekt **Sufinanciranje javnih cesta** povećava se za +80.000,00 eura radi potrebe sufinanciranja projekata upravitelja javnih cesta na području Općine Matulji, a namijenjena za otkupe zemljišta, projektiranje, izvođenje radova ili nabavu opreme  • Kapitalni projekt **Pametna i održiva rješenja Općine Matulji** - prijenos +120.000,00 eura iz prethodne godine za projekt za koji su odobrena sredstva sufinanciranja od strane Fonda za zaštitu okoliša i energetsku učinkovitost, a koji se odnosi na postavu pametnih pješačkih prijelaza | | | | | | | | |

Temeljem navedenog, predlaže se da se Općinskom vijeću da prihvati i usvoji predložene Izmjene i dopune Proračuna Općine Matulji za 2025. godinu.

OPĆINSKI NAČELNIK

Vedran Kinkela, v.r.